Diari Oficial de la Generalitat Valenciana


Sumari del DOGV 8960, del 25-11-2020 (2020/9783)

RESOLUCIÓ d'11 de novembre de 2020, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit del capítol II entre els programes pressupostaris 542.20, 714.50, 442.61, 711.10 i 442.40.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8960

Data del DOGV
:   25-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9783


Data del document
:   11-11-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ d'11 de novembre de 2020, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'autoritza una transferència de crèdit del capítol II entre els programes pressupostaris 542.20, 714.50, 442.61, 711.10 i 442.40.  
 [2020/9783]  
Amb càrrec capítol II Compra de béns corrents i despeses de funcionament, del programa pressupostari 711.10 «Direcció i Serveis Generals», gestionat per la Sotssecretaria d'aquesta Conselleria d'Agricultura, Desenvolupament Rural, Emergència Climàtica i Transició Ecològica, es comptabilitzen entre altres despeses, les derivades d'una sèrie de contractes de caràcter horitzontal que, per la seua pròpia naturalesa, atenen les necessitats comunes dels diferents centres directius.  
Analitzat l'actual grau d'execució pressupostària, s'ha detectat que el crèdit en situació de disponible en el capítol II del programa 711.10 «Direcció i Serveis Generals» resulta insuficient per a poder tramitar diversos expedients de rescabalament d'una sèrie de contractes de caràcter horitzontal, i que es concreten bàsicament en els serveis de neteja i seguretat dels PROP, així com, per a un nou contracte de subministrament de combustible per als vehicles de la Conselleria. Per tot això s'estimen unes necessitats de crèdit per import de 400.000,00 ?.  
  
Al mateix temps també s'ha detectat que el crèdit en situació de disponible en el capítol II del programa 442.40 «Medi Natural i Avaluació Ambiental», gestionat per la Direcció General de Medi Natural i d'Avaluació Ambiental, presenta unes necessitats inajornables de crèdit per a poder tramitar diversos expedients de rescabalament, i que es concreten bàsicament en els serveis de neteja i vigilància de diferents centres adscrits a la direcció general, a subministrament de combustible per als vehicles assignats a aquesta, a l'expedient de promoció i difusió d'espais naturals, a l'expedient d'accions de conservació de flora i fauna; així com, per a nous contractes imprescindibles, com el de subministrament de combustible per als vehicles assignats a la direcció general, els de manteniment de diferents edificis adscrits a aquesta, i el contracte de recollida, empacament i càrrega de la palla de l'arròs al parc natural de l'Albufera. Per tot això s'estimen unes necessitats de crèdit per import d'1.200.000,00 ?.  
  
D'altra banda, la Direcció General de Desenvolupament Rural donada l'actual situació de la crisi sanitària ocasionada per la Covid-19 no podrà participar en les fires agroalimentàries nacionals i internacionals previstes i a causa d'això existeix un crèdit disponible de 1.050.000,00 - en el capítol II del programa 542.20 «Desenvolupament Rural, Qualitat, Producció Ecològica, I+D+i» que no podrà ser executat.  
Al seu torn, el capítol II del programa 714.50 «Política Agrària Comú», gestionat per la Direcció General de Política Agrària Comú, té un saldo en situació de disponible de 200.550,00 euros que, una vegada analitzades les necessitats actuals i les que poden sorgir fins al final de l'exercici pressupostari, s'estima que no serà executat.  
  
Així com, el capítol II del programa 442.61 «Transició Ecològica», gestionat per la Direcció General de Transició Ecològica, té un saldo en situació de disponible de 349.450,00 euros que, una vegada analitzades les necessitats actuals i les que poden sorgir fins al final de l'exercici pressupostari, s'estima que no serà executat.  
El crèdit a transferir es troba en situació jurídica i comptable de disponible i no es troba afectat a fons finalistes.  
D'acord amb l'article 25.1. a) de la Llei 10/2019, de 27 de desembre, de Pressupostos de la Generalitat per a l'exercici 2020, correspon a les persones que tinguen assignades la titularitat de les conselleries respectives, amb un informe previ favorable de la Intervenció Delegada corresponent, autoritzar les modificacions pressupostàries consistents a transferir crèdit entre els capítols II del pressupost de despeses dels diferents programes adscrits a la conselleria que siga titular, inclòs entre programes pertanyents a grups funcionals diferents.  
  
Així mateix, l'apartat tercer, punt 10, de la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la conselleria, delega en el sotssecretari la competència per a aprovar les modificacions pressupostàries que siguen competència de la conselleria.  
Basant-se en allò exposat anteriorment, i d'acord amb l'informe favorable de la Intervenció Delegada, resolc  
Aprovar la modificació pressupostària consistent en transferir crèdit entre el capítol II de diferents programes pressupostaris, d'acord amb el detall següent:  
A) Disminuir l'estat de despeses de les aplicacions pressupostàries:  
65.85.61.2654.935.72.5, en la quantia de 1.050.000,00 -  
66.43.30.0139.041.08.4, en la quantia de 200.550,00 -  
41.64.06.9028.434.80.9, en la quantia de 349.450,00 -  
B) Incrementar l'estat de despeses de les aplicacions pressupostàries:  
77.49.33.2810.058.19.1, en la quantia de 400.000,00 -  
94.46.98.5066.387.76.5, en la quantia de 1.200.000,00 -  
  
València, 11 de novembre de 2020.- El sotssecretari, p. d. (R 27.07.15, DOGV 7582): Alfonso Puncel Chornet.